**REMO-WAX**

**Ремо-Вакс**

**Құлақ жарғағы мен сыртқы есту жолына күтім жасауға арналған гигиеналық құрал**

**Шығарылу түрі: 10мл тамшылар**

**1мл құрамында:**

|  |  |
| --- | --- |
| Этоксилденген ланолин | 79 мг |
| Полисорбат | 6040 мг |
| Полисорбат | 8020 мг |
| Сұйық сорбитол | 20 мг |
| Қанықтырылған фруктоза шәрбаты | 20 мг |
| Стеарин кышқылының полиоксиэтилен эфирі | 15 мг |
| Олеин қышқылының полиоксиэтилен эфирі | 15 мг |
| Сұйық ланолин | 8 мг |
| Изопропилмиристат | 8 мг |
| Құндыз майы | 8 мг |
| Фенилэтил спирті | 5 мг |
| Аллантоин | 3 мг |
| Цетил спирті | 3 мг |
| Сорбин қышқылы | 2 мг |
| Бензетоний хлориді | 1 мг |
| Бутилгидрокситолуол | 1 мг |
| Тазартылған су | 1 мл дейін |

**Қолданылу саласы:**

**Құлақ бұлығы** - сыртқы есту жолы бездерінің бөлінісі. Әдетте, ол шайнаған кезде өздігінен шығады. Бұлық бөлінісі мыналардан: шаң, су, бастырма «құлаққаптар» немесе беруштар, мақта таяқшаларынан тітіркенген кезде, зат алмасу бұзылулары, климат күрт өзгергенде немесе тері аурулары кезінде бірнеше есе көбейе түседі. Бұлық шығып үлгермей жинақтала береді де, естудің нашарлауын, бас ауыруын, жүрек айнуын, бас айналуын құсуды туғызуға қабілетті тығыз бұлық түзілісінің («бұлық тығынының») пайда болуына алып келуі мүмкің.

Ремо-Вакс гигиеналық құралы есту жолын барынша тиімді, жеңіл, жарақаттамай тазалауға, құлақ бұлығы мен тығыз бұлық түзілістерін («бұлық тығынын») жұмсартуға және қалдықтарын шығаруға және олардың, соның ішінде, бұлық түзілуі артқан, есту аппараттарын, телефон гарнитуралары мен құлақ ішіне бекітілетін басқа киілетін телефондарды пайдаланған, шаң ерлерде немесе ылғалдылығы жоғары аймақтарда болған, су спортының түрлерімен айналысу және демалыс кездеріндегі профилактикасына арналған.

Ремо-Вакс құралының құрамында өлі жасушалардың түсуіне ықпал ететін заттар бар. Тиімді пенетранттар тығынның қалындығына терең енуіне ықпал етеді және оның тығыз бөлігін қопсытады. Ылғал ұстайтын агенттер тығыз бұлық түзілісін («бұлық тығынын») ылғалдайды, бұл оның оңай шайылып шығуына ықпал етеді.Ремо-Вакс тамшыларының құрамында зиянды агенттер мен антибиотиктер жоқ, сондықтан, барлық жастағы пациенттерде қолдануға болады.

**Тағайындалуы:**

-Құлақ жолын құлақ бұлығының қалдықтарынан тазарту мақсатындағы құлақ гигиенасы үшін;

-Тығыз бұлық түзілістерін («бұлық тығынын») еріту үшін;

-Бұлық және эпидермалық бітелістер түзілуінің профилактикасы үшін.

**Ремо-Вакс тамшыларын келесі жағдайларда пайдалануға болмайды:**

-Құрамындағы компоненттеріне жоғары сезімталдықта;

-Құлақтың қабыну үдерісінде немесе ауыруында, есту жолынан бөліністер ағып жүрсе:

-Дабыл жарғағының тесілуінде;

-Дабыл жарғағында шунт болса, сондай-ақ, шунтты алып тастағаннан кейін алғашқы 6-12 ай бойы.

Кейбір сирек жағдайларда жергілікті аллергиялық реакциялар дамуы мүмкін. Есту жолында жайсыздық сезімдері, терінің тітіркенуі пайда болуы және азғантай уақытқа бас айналуы мүмкін.

**Қолдану тәсілі:**

Құтыны дене температурасына дейін жылыту үшін, оны қолыңызда ұстай тұрыңыз. Тазартылатын құлаққа қарама қарсы бүйіріңізбен жатыңыз немесе басыңызды екігші иығыңызға қарай кисайтыныз.

Сыртқы есту жолын түзеу үшін, құлақтың сырғалығын жайлап төмен және артка қарай тартыңыз. Құлақтың артқы қабырғасына Ремо-Вакс ерітіндісін 20 тамшыға дейін тамызыңыз, ерітіндінің деңгейі кұлақ жарғағына өтетін шегіне дейін жетуі тиіс. Ерітіндінің мөлшері есту жолының өлшеміне байланысты тамызылады, алайда 10 тамшыдан аз болса, есту жолының барлық қабырғаларын толық жаппайды.

20-60 минут күте тұрыңыз. Содан кейін келесі бүйіріңізге аунап (немесе, раковинаға/сүрткіге еңкейіп) 1 минут бойы ерітіндіні ағызыңыз. Еріген бұлықтың салдарынан ерітіндінің түсі ақшыл- немесе күңгірт қоныр түске боялуы мүмкін.

Қажет болған жағдайда, Ремо-Вакс тамшыларына малынған мақтаның шағын кесегін құлаққа салып, ерітіндіні құлақта түні бойы қалдыруға болады.

Есту жолы бұлықтың/тығыз бұлық түзілісінің еріген қалдықтарынан толықтай тазару үшін, тамшыларды әр қолданған сайын есту жолын жуып-шаю қажет. Есту жолып дене температурасындағы таза сумен жуып-шаяды.

**Жуып-шайған кезде құлақ ауырмауы тиіс**. **Егер ауырсынулар пайда болса, жуып-шаюды тоқтату және дәрігерге қаралу қажет.**

Тығыз құлақ бұлығы («бұлық тығыны») жағдайында, емшараны үш күн қатарынан қайталау ұсынылады. Құлақтың күнделікті гигиенасы және тығыз құлақ бұлығының («бұлық тығынының») түзілу қаупін азайту үшін, Ремо-Вакс тамшыларын айына 1 рет пайдаланыңыз.

**Маңызды**

Құлақтың ортасына тамызбау керек- «ауа тығыны» түзілуі мүмкін (әсіресе, егер есту жолы тар, ирелендеген немесе деформацияланған болса, соның ішінде бастан өткерген өтиттің нәтижесінде).

Есту жолының түбіне қарай мақта тамшыларын немесе баска заттарды тығуға болмайды - олардан құлаққа аздап жарақаттар келтіріледі, «кіру кақпалары» кызметін атқаратын инфекциялар сыртқы отиттердің дамуына және дабыл жарғағының жарақаттануына алып келуі мүмкін.

**Балаларға, жүктілік және лактация кезеңінде қолданылуы:**

Ремо-Вакс тамшыларын кішкентай балаларға қолдануға рұқсат етіледі. Қолданар алдында маманмен кеңесу қажет.

Ремо-Вакс тамшыларын жүктілік және лактация кезінде қолдануға рұқсат етіледі.

**Пациенттердің айрықша топтары:**

Қимыл-қозғалыс үйлесімінде қиындықтар, қимыл-қозғалыс бұзылыстары немесе қолдардың дірлдеуі болған жағдайда, құлаққа арналған Ремо-Вакс тамшыларын есту жолына басқа адамның тамызып беруін өтіну қажет.

**Есту аппараттарын пайдаланып жүрген адамдар:**

Есту аппараттары пайдаланылатын жағдайда, оларды тек, ерітінді құлақтан шығрылғаннан кейін және құлақ жуылып-шайылғаннан кейін ғана орнату керек.

**Шығарылу түрі**

10мл құты.

**Сақтау шарттары:**

Түпнұсқалық қаптамасында 25%С-ден аспайтын температурада сақтау керек.

Балалардың қолы жетпейтін жерде сақтау керек.

**Жарамдылық мерзімі:**

3 жыл.

Ашылғаннан кейін құтыны жарамдылық мерзімі аяқталғанша пайдалануға болады.

**Өндіруші:**

Орион Корпорейшн,

Орионинтие 1,02200 Эспоо, Финляндия

***Қазақстан Республикасы аумағында тұтынушылардан өнім (тауар) сапасына қатысты шағымдарды қабылдайтын ұйымның мекенжайы:***

«ОRION РНАRМА ЕАSТ (ОРИОН ФАРМА ИСТ)» ЖШС

050000, Алматы к., Төле Би к-сі,69 үй, 19 кеңсе.

Тел.:8(727)272-61-10, 272-61-11

Факс: 8(727)272-62-09

Электронды поштасы: assel.alshynbayeva@orionpharma.com